recursal/SuperWikiNEXT-32B huggingface dataset:
Ο **Άλφρεντ-Μπάριν Γκάροντ** (αγγ.: *Alfred Baring Garrod*) ήταν Άγγλος ιατρός. Γεννήθηκε στο Ίπσουιτς το 1819 από τον Ρίτσαρντ και την Σάρα Γκάροντ.

Εκπαιδεύτηκε αρχικά στο νοσοκομείο του Ίπσουιτς και συνέχισε τις σπουδές του στο νοσοκομείο του Πανεπιστημιακού Κολλεγίου του Λονδίνου (University College Hospital) από όπου αποφοίτησε το 1843. Μετά από εργασία σε άλλα νοσοκομεία του Λονδίνου, το 1849 τιμήθηκε με το διορισμό του ως ιατρός του University College Hospital.

Το όνομα του Sir Alfred Baring Garrod συνδέεται με την αιτιοπαθογένεια της ουρικής αρθρίτιδας, καθώς πρώτος το 1848 δημοσίευσε την ανίχνευση αυξημένου ουρικού οξέος στο αίμα πασχόντων από ουρική αρθρίτιδα. Το 1859 απέδειξε τη συσσώρευση ουρικού οξέως στους αρθρικούς χόνδρους πασχόντων. Την ίδια χρονιά δημοσιεύθηκε στο Λονδίνο, από τον οίκο Walton και Maberly, το βιβλίο του, που αριθμεί 601 σελίδες και έχει τίτλο "Πραγματεία για τη φύση και τη θεραπεία της ουρικής αρθρίτιδας και της ρευματοειδούς αρθρίτιδας". Σημειωτέον ότι ο όρος "ρευματοειδής αρθρίτιδα" διαμορφώθηκε από τον ίδιο σε επόμενη έκδοση του βιβλίου.

Το 1863 κατόπιν παραιτήσεώς του από το University College Hospital, εξελέγη καθηγητής της Θεραπευτικής στην Ιατρική Σχολή του Βασιλικού Κολλεγίου (King's College Hospital). Δέχθηκε πολλούς τιμητικούς τίτλους και θέσεις, ενώ το 1887 χρίσθηκε ιππότης από τη βασίλισσα Βικτωρία. Μετά το θάνατο της συζύγου του, τη φροντίδα του στο σπίτι της Harley Street ανέλαβε η κόρη του μέχρι τον θάνατό του, το 1907.

 Το εξώφυλλο του βιβλίου του Άλφρεντ- Μπάριν Γκάροντ με τίτλο "Gout and Rheumatic Gout" που εκδόθηκε στο Λονδίνο το 1859

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αλφρέντ-Μπάριν Γκάροντ** |

1. 1 2  (Αγγλικά) *Munk's Roll*. sir-alfred-baring-garrod.
2. ↑  Darryl Roger Lundy: (Αγγλικά) *The Peerage*.
3. ↑  Garrod AB. Treatise on nature and treatment of gout and rheumatic gout. London: Walton and Maberly, 1859.
4. ↑  Garrod, AB. «Treatise on nature and treatment of gout and rheumatic gout». Walton and Maberly.
5. ↑  Garrod, Alfred Baring (1876). *A treatise on gout and rheumatic gout (rheumatoid arthritis), 3rd edn*. London: Longman Green.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 89004879
* **ΕΒΕ**: 244128
* LCCN: no2013095817
* ISNI: 0000 0000 6214 1985
* GND: 1055426426
* SUDOC: 084119349
* BIBSYS: 90585949

 |

 |
Ο **Αλφόνσο Α΄ Πικκολόμινι** ήταν ευγενής του Βασιλείου της Νάπολης και Δoύκας του Αμάλφι το 1493–1498.

Ήταν ο γιος του Αντωνίου Πικολομίνι και της Μαρίας Μαρζάνο της Αραγωνίας. Το 1490 παντρεύτηκε την Ιωάννας της Αραγωνίας.

Έγινε δούκας του Αλμάφι το 1493. Το 1497 παρακολούθησε τη στέψη του βασιλιά Φρειδερίκου Β΄ της Νάπολης στην Κάπουα. Τον επόμενο χρόνο επισκέφτηκε το Αμπρούζι για να διεκδικήσει τον έλεγχό του στο έδαφος εκεί. Ήρθε σε σύγκρουση με τον Κάρλο Σαντφραμόντι, τον Κόμη του Σελάνο, ο οποίος αμφισβήτησε τα δικαιώματα του Αλφόνσο στην περιοχή. Οι δύο άνδρες ήρθαν σε μονομαχία όπου ο Αλφόνσο τραυματίστηκε, τότε ένας από τους στρατιώτες σκότωσε τον τραυματισμένο Δούκα. [2]

Ο Αλφονσο θάφτηκε στην εκκλησία του Καπιστράνο στο Αμπρούζι. Η σύζυγος του ήταν έγκυος στον γιο τους Αλφόνσο Β΄ Πικκολόμινι ο οποίος γεννήθηκε πέντε μήνες μετά.

Παραπομπές
----------

1. ↑  Ανακτήθηκε στις 26  Νοεμβρίου 2018.
2. ↑  Ανακτήθηκε στις 27  Νοεμβρίου 2018.
3. 1 2  "The Duchess of Amalfi", *The Home Friend*, SPCK, 1854, pp.452 ff.
Η **Δεύτερη Δυναστεία της Ουρ** δεν θεωρείται ιδιαίτερα ισχυρή δύναμη. Κατά τη διάρκειά της βασίλευσαν 4 Σουμέριοι ηγεμόνες (1), τα ονόματα τον οποίων είναι κατεστραμμένα στην ταμπλέτα. Νικήθηκαν από τον Λουγκάλ-Ζαγγεζί της Ουρούκ.

Σε κάποιον πόλεμο, η Ουρ νίκησε τον Ουτου-Χεγκάλ της Ουρούκ VI.

Μάλλον κοντά και πριν τη δυναστεία Ουρ ΙΙΙ, βασίλευσε ο Δούγκι.

Στο διάστημα από την Δεύτερη Δυναστεία της Ουρ ως την Τρίτη Δυναστεία της Ουρ, η Ουρ κυβερνήθηκε από τις άλλες Μεσοποτάμιες Δυναστείες, ειδικότερα από την Ακκαδική Αυτοκρατορία (2334-2193 π.Χ.)

Δείτε επίσης
------------

* Πρώτη Δυναστεία της Ουρ
* Τρίτη Δυναστεία της Ουρ

Βιβλιογραφία
------------

* Κόρπους Νο 5: σ. 49
Ο **Ανδρέας Καραβέλας** (Πάτρα ?) είναι Έλληνας πρώην διεθνής αθλητής της χειροσφαίρισης και νυν προπονητής.

Από τους σκαπανείς της χειροσφαίρισης στη Πάτρα ξεκίνησε τον αθλητισμό με τη καλαθοσφαίριση στον Απόλλων Πατρών και στον Σπόρτιγκ ενώ έπαιξε ποδόσφαιρο καισ την Παναχαϊκή. Στον Σπόρτιγκ τον κέρδισε το χάντμπολ ένα νέο άθλημα τότε και από τους πρώτους αθλητές του τμήματος. Με τον Σπόρτιγκ αγωνίστηκε στη Α΄εθνική και στη συνέχεια μεταγράφηκε στα Βριλλήσια. 

Τελειώνοντας την καριέρα του έγινε προπονητής στην Ε.Σ.Ν. Βριλησσίων και ακολούθως στον Ολυμπιακό Πατρών, Πήγασο Αιγίου, και σήμερα στη Ορμή Πατρών. Επίσης ήταν προπονητής στο κλιμάκιο Πελοποννήσου. 

Είχε αγωνιστή με την εθνική Ελλάδος αντρών.

Πηγές
-----

* Πελοπόννησος, φύλο 3 Μαρτίου 2008, στήλη "Τότε Τώρα" του Νίκου Μπογονικολού, σελίδα 29/11
Ο **Ανδρέας Κεφαλληνός** (1856–1943) ήταν Έλληνας πολιτικός και συγγραφέας.

Βιογραφικά στοιχεία
-------------------

Ο Ανδρέας Κεφαλληνός γεννήθηκε το 1856 στην Κέρκυρα. Εκεί παρακολούθησε και ολοκλήρωσε τη βασική του μόρφωση στο γυμνάσιο της πόλης. Έπειτα μετέβη στο Μόναχο και στη Φλωρεντία όπου πραγματοποίησε σπουδές ινδικής φιλολογίας και αναδείχθηκε διδάκτωρ φιλοσοφίας. Το 1886, με την επιστροφή του στην Ελλάδα, διορίστηκε στο Πρακτικό Λύκειο που είχε ιδρύσει ο Χαρίλαος Τρικούπης ενώ το 1889 διορίστηκε στο γυμνάσιο της πατρίδας του. Επίσης, διετέλεσε επιθεωρητής των δημοτικών σχολείων της Αρκαδίας (1898) αλλά και γυμνασιάρχης στην Κέρκυρα και τα Καλάβρυτα (1910).

Το 1910 εξελέγη βουλευτής Κέρκυρας με το Κόμμα των Φιλελευθέρων, ωστόσο η εκλογή του ακυρώθηκε μιας και ασκούσε δημόσιο αξίωμα. Παραιτήθηκε από τη θέση του, και το 1912 εξελέγη βουλευτής. Πέθανε το 1943.

Εργογραφία
----------

Ο Ανδρέας Κεφαλληνός, πέρα από την εκπαιδευτική και πολιτική σταδιοδρομία του, ασχολήθηκε και με τη λογοτεχνία. Μετέφρασε στη δημοτική τα *Ειδύλλια* του Γκέσλερ και τα επεισόδια *Οϊναμόρουλ* και *Οϊθόνα* του Οσιάν. Μετέφρασε επίσης κεφάλαια από το ινδικό έπος Ραμαγιάνα. Μία από τις σημαντικότερες διατριβές του είχε τίτλο *Αι Ελληνίδες εταίραι εν τω ινδικώ δράματι*, όπου αναφερόταν στην επίδραση του ελληνικού πολιτισμού στην Ινδία.

Παραπομπές
----------

1. 1 2 3  «Κεφαλληνός, Ανδρέας». *Εγκυκλοπαίδεια Δομή*.. Ανακτήθηκε στις 2020-01-03.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 1837158792901739040001
* **ΕΒΕ**: 125487

 |

 |
Ο **Αμάτα Καμπούα** (**Amata Kambua**, 1928-1996) ήταν ο πρώτος πρόεδρος των ανεξάρτητων Νησιών Μάρσαλ και η θητεία του διήρκεσε από το 1979 ως το 1996 (υπηρέτησε πέντε συναπτές θητείες).

Βιογραφία
---------

Γεννήθηκε στο νησί Τζαμπόρ της ατόλης Τζαλουίτ στις 17 Νοεμβρίου του 1928. Ξεκίνησε την καριέρα του ως εκπαιδευτικός και έγινε αρχηγός (φύλαρχος) στο Ματζούρο. Εξελέγη μέλος του Κογκρέσου το 1958 και το 1963 εξελέγη στο τότε Κογκρέσο της Μικρονησίας. Πριν ακόμα γίνει Πρόεδρος, ηγήθηκε των συνομιλιών για πλήρη ανεξαρτησία της χώρας του, κάτι που επιτεύχθηκε το 1979.

Το 1996 υπήρξε βασικός ομιλητής και διοργάνωσε στη χώρα του το Φόρουμ των Νησιών του Νοτίου Ειρηνικού στο Ματζούρο.

Επανεξελέγη πρόεδρος για 5η συνεχή φορά τον Ιανουάριο του 1996. Πέθανε εν ενεργεία, έπειτα από μακρά ασθένεια, στη Χαβάη, στις 20 Δεκεμβρίου του 1996. Τον διαδέχθηκε στην προεδρία ο εξάδερφός του, Ιμάτα Καμπούα. Το όνομά του δόθηκε 
 στο Διεθνές αεροδρόμιο των νησιών Μάρσαλ.

Έγραψε τους στίχους και τη μουσική για τον εθνικό ύμνο της χώρας του, που έχει τον τίτλο Forever Marshall Islands.

Παραπομπές
----------

1. ↑  www.nytimes.com/1996/12/26/world/amata-kabua-68-president-of-marshall-islands-is-dead.html.
2. ↑  «Δηλώσεις στον Τύπο». Αρχειοθετήθηκε από το πρωτότυπο στις 16 Ιουλίου 2012. Ανακτήθηκε στις 7 Ιανουαρίου 2008.
3. ↑  Διεθνείς κωδικοί αεροδρομίων

Εξωτερικοί σύνδεσμοι
--------------------

* Ο εθνικός ύμνος που έγραψε ο Καμπούα
* Βιογραφία

  


|  |  |  |  |
| --- | --- | --- | --- |
| 

| π • σ • ε
Πρόεδροι των Νήσων Μάρσαλ |
| --- |
|  |
| 
* Α. Καμπούα
* Λεμάρι (προσωρινός)
* Ι. Καμπούα
* Νότε
* Τομέινγκ
* Ζάκρας (προσωρινός)
* Ζεντκάια
* Λόικ
* Νέμρα
* Χάινε
* Ντ. Καμπούα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 6095154260747524480001
* GND: 1222102862
* MusicBrainz: d834190c-96f8-438e-9c2b-8decee498f28

 |

 |
Η *Aμερικανική Ένωση Επαγγελματικών Σωματείων Μπέιζμπολ* (αγγλικά: *American League of Professional Baseball Clubs*), γνωστή απλά ως **Αμέρικαν Λιγκ** (*American League*, AL), είναι μία από τις δύο ενώσεις που απαρτίζουν το αμερικανικό πρωτάθλημα μπέιζμπολ (MLB) στις Ηνωμένες Πολιτείες και τον Καναδά.

Αναπτύχθηκε από τη Γουέστερν Λιγκ, μία μικρή ένωση που έδρευε στις πολιτείες των Μεγάλων Λιμνών, η οποία επιδίωκε την κατάληψη μεγάλου πρωταθλήματος. Μερικές φορές ονομάζεται *Junior Circuit* επειδή διεκδίκησε τη θέση του μεγάλου πρωταθλήματος για την περίοδο του 1901, 25 χρόνια μετά τη δημιουργία της Νάσιοναλ Λιγκ ("Senior Circuit").

Στο τέλος κάθε περιόδου, η πρωταθλήτρια της Αμέρικαν Λιγκ αγωνίζεται στην Παγκόσμια Σειρά ενάντια στην πρωταθλήτρια της Νάσιοναλ Λιγκ, ενώ σε δύο περιόδους δε διεξήχθη Παγκόσμια Σειρά.

Παραπομπές
----------

1. ↑  «League History». American West Baseball League. Αρχειοθετήθηκε από το πρωτότυπο στις Αυγούστου 24, 2013. Ανακτήθηκε στις Αυγούστου 25, 2013.

Εξωτερικοί σύνδεσμοι
--------------------

* Πολυμέσα σχετικά με το θέμα  American League στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 123161020
* LCCN: n81012056

 |

 |
Η Φινλανδία αποτελείται από 6 διοικητικά (γεωγραφικά) διαμερίσματα φιν.: läänit , σουηδ.: län, (επαρχίες). Ο διορισμός της διοίκησης των διοικητικών διαμερισμάτων αποτελεί εκτελεστική αρμοδιότητα της κεντρικής κυβέρνησης, συνεπώς οι δημόσιοι φορείς δεν εκλέγονται, και οι κυβερνήτες(maaherra, landshövding) διορίζονται από τον πρόεδρο της κυβέρνησης. Το σύστημα θεσπίστηκε το 1634, και άλλαξε ριζικά το 1997, με τη μείωση των διοικητικών διαμερισμάτων από 12 σε 6. Τα διοικητικά διαμερίσματα δεν διαχωρίζονται βάσει γλωσσικών, πολιτιστικών, ή λοιπών εθνολογικών χαρακτηριστικών, και συνεπώς αποτελούν αποκλειστικά μονάδες διοίκησης. Τα διοικητικά διαμερίσματα της Φινλανδίας θα καταργηθούν ως διοικητικός θεσμός το 2010.

Μέσω του Κρατικού Επαρχιακού Γραφείου, τα διοικητικά διαμερίσματα έχουν αρμοδιότητες επίβλεψης των κοινωνικών υπηρεσιών και περίθαλψης, της εκπαίδευσης, της διοίκησης της αστυνομίας, των υπηρεσιών διάσωσης, της διαχείρισης κυκλοφορίας, του εμπορικού ανταγωνισμού και θεμάτων καταναλωτών, καθώς και της δικαστικής διοίκησης.

Τα διοικητικά διαμερίσματα είναι τα εξής :

1. Νότια Φινλανδία, με έδρα τη Χαμεενλίνα
2. Δυτική Φινλανδία, με έδρα το Τούρκου
3. Ανατολική Φινλανδία, με έδρα το Μίκελι
4. Όουλου, με έδρα το Όουλου
5. Λάπλαντ, με έδρα το Ρόβανιεμι
6. Ώλαντ, με έδρα το Μάριεχαμν

Τα 6 διοικητικά διαμερίσματα, διαιρούνται σε 21 διοικητικές περιφέρειες.

Εξωτερικοί σύνδεσμοι
--------------------

* Κρατικό επαρχιακό γραφείο Αρχειοθετήθηκε 2009-09-30 στο Wayback Machine.
Αργούν και παροπλισμένο πλοίο (το μεσαίο) στον λιμένα Πειραιά
Ως **αργούν πλοίο** (*laid up* ή *laying up ship*) χαρακτηρίζεται το πλοίο εκείνο που λόγω περιορισμένου παροπλισμού ή βλάβης ή για οποιαδήποτε άλλη αιτία (π.χ. ναυτικό ατύχημα, δεξαμενισμό, κατάσχεση, απαγόρευση απόπλου κ.ά.) βρίσκεται εκτός ενέργειας, δηλαδή δεν πραγματοποιεί μεταφορές ή πλόες. Πρόκειται περισσότερο για οικονομικό όρο επί της εκμετάλλευσης του πλοίου.

Ο όρος αυτός είναι πολύ σημαντικός τόσο στο χρόνο επάνδρωσης και εκμετάλλευσης όσο και στις αντίστοιχες χρονικά οικονομικές υποχρεώσεις του πλοίου. Η κυρια διαφορά του πλοίου αυτού με το παροπλισμένο πλοίο είναι ότι διατηρεί ένα αναγκαίο μέρος του προβλεπόμενου πληρώματος, ενώ ο χρόνος παραμονής αυτού λαμβάνεται υπ΄ όψη ως θαλάσσια υπηρεσία.

* Στο Πολεμικό Ναυτικό ο όρος αυτός είναι περισσότερο συνώνυμος με τον όρο «πλοίο ΠΕΑΚ» (πλοίο περιορισμένης ακινησίας).
Το **Διεθνές Αεροδρόμιο του Κρασνοντάρ** (ρωσικά: Международный аэропорт Краснодар‎), επίσης γνωστό και ως **Αεροδρόμιο Πασκόβσκυ** (ρωσικά: Аэропорт Пашковский‎), (IATA: **KRR**, ICAO: **URKK**) είναι το κύριο αεροδρόμιο της πόλης Κρασνοντάρ στη νότια Ρωσία. Πρόκειται για διεθνές αεροδρόμιο το οποίο βρίσκεται 12 χλμ. ανατολικά της εν λόγω πόλης.

Είναι το μεγαλύτερο αεροδρόμιο της νότιας Ρωσίας καθώς και το ένατο πλέον πολυσύχναστο σε ολόκληρη την χώρα. Το 2015 πέρασαν από εκεί πανω από 3,1 εκατομμύρια επιβάτες. Διαθέτει τρεις τροχοδρόμους που μπορούν να υποστηρίξουν τους περισσότερους τύπους σύγχρονων επιβατηγών αεροσκαφών, καθώς και ελικόπτερα παντός τύπου. Η δυνατότητα εξυπηρέτησης επιβατών φθάνει τους 500 ανά ώρα για πτήσεις εσωτερικού και τους 200 ανά ώρα για διεθνείς πτήσεις.

Παραπομπές
----------

1. ↑   Αρχειοθετήθηκε 2014-02-01 στο Wayback Machine. // Baselaero.ru

Εξωτερικοί σύνδεσμοι
--------------------

* Πολυμέσα σχετικά με το θέμα  Krasnodar International Airport στο Wikimedia Commons
* (Ρωσικά) Krasnodar International Airport official website
* World Aero Data information for URKK
* Description of the Krasnodar airport in English

  


|  |  |
| --- | --- |
| 

|  |
| --- |
| * Πύλη:Ρωσία
* Πύλη:Αεροπορία
 |

 |
Το **Πανεπιστήμιο του Λέιντεν** (ολλανδικά: *Universiteit Leiden*) βρίσκεται στο Λέιντεν της Ολλανδίας και είναι το παλαιότερο πανεπιστήμιο στην Ολλανδία. Το πανεπιστήμιο ιδρύθηκε το 1575 από τον Γουλιέλμο πρίγκιπα της Οράγγης, αρχηγό της Ολλανδικής Εξέγερσης στον Ογδοηκονταετή Πόλεμο. Οι Βασίλισσες Ιουλιάνα και Βεατρίκη και ο πρίγκηπας Γουλιέλμος-Αλέξανδρος σπούδασαν στο Πανεπιστήμιο του Λέιντεν. Το 2005 ή Βασίλισσα Βεατρίκη έλαβε τιμητικό πτυχίο από το Πανεπιστήμιο του Λέιντεν.

Σήμερα το Πανεπιστήμιο του Λέιντεν έχει έξι σχολές, 50 τμήματα και πάνω από 150 προπτυχιακά προγράμματα, ενώ ταυτόχρονα έχει και μια εξαιρετική διεθνή φήμη. Η λίστα με τα καλύτερα πανεπιστήμιο του Πανεπιστημίου Τζιάο Τονγκ της Σανγκάη κατάταξε το 2007 το Πανεπιστήμιο του Λέιντεν στην 71 θέση παγκοσμίως. Το *Times Higher Education* 2008 κατάταξε το Πανεπιστήμιο του Λέιντεν στην 63 θέση παγκοσμίως. Το πανεπιστήμιο είναι μέλος της διακεκριμένης Ομάδας της Κοΐμπρα, του Europaeum και του Συνδέσμου Ευρωπαϊκών Ερευνητικών Πανεπιστημίων. 

Το Πανεπιστήμιο του Λέιντεν έχει πάνω από 40 εθνικά και διεθνή ερευνητικά ινστιτούτα.

Εικόνες
-------

* 
* 
* 
*

Παραπομπές
----------

1. ↑  *Praecidanea dousana : materials for a biography of Janus Dousa Pater (Amsterdam, 1976 edition)*. Άμστερνταμ. 1976.
2. ↑  Στην πραγματικότητα το παλαιότερο πανεπιστήμιο που ιδρύθηκε στην Ολλανδία είναι το Πανεπιστήμιο του Λέουβεν, σήμερα βρίσκεται στο Βέλγιο αλλά την χρονιά που είχε ιδρυθεί (1425) ήταν στην Ολλανδία.
3. ↑  Windows Media file of Queen Beatrix receiving degree, February 2005
4. ↑  ARWU 2007 Top 100 Universities Αρχειοθετήθηκε 2007-08-24 στο Wayback Machine..
5. ↑  «THE 2008 Top 200 World Universities». Αρχειοθετήθηκε από το πρωτότυπο στις 31 Δεκεμβρίου 2010. Ανακτήθηκε στις 11 Ιουνίου 2010.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πανεπιστήμιο του Λέιντεν** |

* Επίσημος ιστότοπος

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 427145676400905170004
* **ΕΒΕ**: 229825
* LCCN: n79058414
* ISNI: 0000 0001 2013 2535
* GND: 1009462-3
* SUDOC: 027370208
* BNF: cb118690185 (data)
* BIBSYS: 90329336
* NLA: 36532304
* NKC: ko2002162130
* BNE: XX134820

 |

 |
Το **Πανεπιστήμιο του Μπέρμιγχαμ** είναι ένα Αγγλικό πανεπιστήμιο στην πόλη του Μπέρμιγχαμ.

Ιδρύθηκε το 1900 σαν διάδοχος του Πολυτεχνίου Mason, και έχει ρίζες στην Ιατρική Σχολή του Μπέρμιγχαμ του 1825. Υποστηρίζεται ότι είναι το πρώτο «red-brick» πανεπιστήμιο. Αυτό είναι ανοικτό σε συζήτηση, ωστόσο, διότι το πανεπιστήμιο Victoria του Μάντσεστερ έκανε σημαντική πρόοδο προς το σχηματισμό του το 1851 αλλά δεν έλαβε επίσημη αναγνώριση ως το 1903.

Το πανεπιστήμιο είναι μέλος του ομίλου ερευνητικών πανεπιστημίων Russel Group όπως επίσης και μέλος του Universitas 21. Αυτή τη στιγμή έχει πάνω από 18.000 προπτυχιακούς φοιτητές και πάνω από 11.000 μεταπτυχιακούς.


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 126086580
* LCCN: n80069075
* ISNI: 0000 0004 1936 7486
* GND: 40138-9
* SUDOC: 026431726
* BNF: cb11868041f (data)
* BIBSYS: 90157153
* NLA: 35018843
* NDL: 00743404
* NKC: ko2003183568
* CiNii: DA03757083

 |

 |
Συντεταγμένες: 44°53′58″N 68°40′5″W﻿ / ﻿44.89944°N 68.66806°W﻿ / 44.89944; -68.66806

Το **Πανεπιστήμιο του Μέιν** αποτελεί το πολιτειακό πανεπιστήμιο της πολιτείας Μέιν, στη Νέα Αγγλία των ΗΠΑ. Η ιδρυτική πράξη του πανεπιστημίου συντάχθηκε το 1862 ως πρόβλεψη του νόμου Μόριλ (Morrill Act) ο οποίος υπογράφηκε από τον Πρόεδρο Λίνκολν. Το πανεπιστήμιο θεμελιώθηκε το 1865 και η διδασκαλία ξεκίνησε το 1868, ενώ σήμερα διαθέτει διάφορα σημεία παρουσίας στην Πολιτεία του Μέιν, με κεντρικό εκείνο της πόλης Όρονο στο κεντρικό Μέιν πολύ κοντά στο Μπάνγκορ. Η αρχική έμφαση του πανεπιστημίου δόθηκε στις γεωπονικές, δασοπονικές και μηχανικές επιστήμες. Σήμερα αποτελεί ένα εκπαιδευτικό και ερευνητικό πανεπιστήμιο, το οποίο αριθμεί 11.000 φοιτητές. Το πανεπιστήμιο προσφέρει άνω των 90 προγραμμάτων προπτυχιακών σπουδών, καθώς επίσης και πολλές επιλογές σε επίπεδο μεταπτυχιακών και διδακτορικών σπουδών. Διάσημοι απόφοιτοι του πανεπιστημίου μεταξύ άλλων είναι: Μπέρναρ Λόουν (Κάτοχος βραβείου Νόμπελ Ειρήνης), Ολύμπια Σνόου (Γερουσιαστής ΗΠΑ), Γουάλας Ράιντερ Φάρινγκτον (Κυβερνήτης της Πολιτείας της Χαβάη και Ιδρυτής του Πανεπιστημίου της Χαβάη), Στήβεν Κινγκ (συγγραφέας). Οι εκτάσεις στις οποίες εκτείνεται το πανεπιστήμιο του Μέιν στο Όρονο αποτελούν μέρος του επίσημου εθνικού δικτύου ιστορικών περιοχών των ΗΠΑ. Το ρητό του πανεπιστημίου είναι το ίδιο με εκείνο της Πολιτείας του Μέιν, *Dirigo*, που στα λατινικά σημαίνει «Κατευθύνω». Τα χρώματα του πανεπιστημίου είναι το βαθύ κυανό, το ανοικτό γαλάζιο και το λευκό.

Εξωτερικοί σύνδεσμοι - πηγή
---------------------------

* (Αγγλικά) Επίσημος ιστότοπος

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 149435384
* LCCN: no89008161
* ISNI: 0000 0001 2182 0794
* GND: 61290-X
* NLA: 35322942
* NKC: ko2003195947

 |

 |

1. ↑  Ανακτήθηκε στις 16  Μαρτίου 2019.
2. 1 2 3  *Integrated Postsecondary Education Data System*.
3. ↑  «Global Research Identifier Database». (Αγγλικά) *GRID*. grid.21106.34. Ανακτήθηκε στις 14  Ιουνίου 2020.
4. ↑  (Αγγλικά) *National Register of Historic Places*. 78000194.
5. ↑  (Αγγλικά) *National Register of Historic Places*. 10000228.
6. ↑  Heritage Conservation and Recreation Service: «Department of the Interior: Heritage Conservation and Recreation Service: National Register of Historic Places; Annual Listing of Historic Properties». (Αγγλικά) *44 FR 7416*. 6  Φεβρουαρίου 1979. σελ. 7490.
Το **Πανεπιστήμιο του Ντουμπρόβνικ** (Κροατικά: Sveučilište u Dubrovniku, Λατινικά: University Studiorum Ragusina) είναι ένα δημόσιο πανεπιστήμιο που βρίσκεται στο Ντουμπρόβνικ της Κροατίας. Έχει τις ρίζες της σε διάφορα διαδοχικά ιδρύματα αφιερωμένα στη διδασκαλία της ναυτικής μηχανικής και της ναυτικής αρχιτεκτονικής. Το 1996, σε αναγνώριση των θαλάσσιων παραδόσεων της πόλης, ιδρύθηκε το πολυτεχνείο της σχολής και αργότερα έλαβε το πλήρες πανεπιστημιακό καθεστώς το 2003. Το πανεπιστήμιο από τότε έχει διαφοροποιήσει τα μαθήματά του, αλλά οι ναυτικές επιστήμες παραμένουν η παραδοσιακή τους δύναμη.

Ιστορία
-------

Η υψηλή εκπαίδευση και η επιστημονική εργασία έχουν τις ρίζες τους στο μακρινό παρελθόν. Αυτό ισχύει ιδιαίτερα για τις ναυτικές, τις κοινωνικές και τις φυσικές επιστήμες. Για παράδειγμα, ο Beno Kotruljević, του Ντουμπρόβνικ, έγραψε τέσσερα βιβλία το 1458 για το εμπόριο και έναν τέλειο έμπορο, που εκδόθηκαν στη Βενετία το 1573, και ήταν το πρώτο έργο του είδους του. Υπάρχει επίσης ο Nikola Sorgojević, ένας πολίτης της Δημοκρατίας του Ντουμπρόβνικ (Respublica Ragusii, 1358–1816), ο πρώτος Κροάτης που έγραψε ένα βιβλίο για την πλοήγηση (δημοσιεύθηκε το 1574). Οι Ιησουίτες ίδρυσαν το Collegium Ragusinum το 1624, το οποίο μετατράπηκε σε δημόσιο ίδρυμα υψηλής μάθησης όπου μελετήθηκαν οι τέχνες και οι φυσικές επιστήμες. Αυτό το ίδρυμα παρείχε εκπαίδευση στον Ruđer Bošković, τον πιο επιφανή Κροάτη επιστήμονα και τον ιδρυτή της δυναμικής θεωρίας των ατόμων, ο οποίος συνέχισε τις διδακτορικές του σπουδές στη Ρώμη. Η Γερουσία της Δημοκρατίας του Ντουμπρόβνικ επέτρεψε στους νεαρούς αριστοκράτες να μελετήσουν τη ναυσιπλοΐα και το εμπόριο, και να εφαρμόσουν τις επαγγελματικές τους γνώσεις όταν ταξιδέψουν έξω από την Αδριατική Θάλασσα.

Παραπομπές
----------

1. ↑  University of Dubrovnik

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 134705169
* LCCN: no2009063794
* ISNI: 0000 0001 0690 7736

 |

 |
Τα **ΔΟΛΙΑΝΑ (A/K-295)**  ήταν ξύλινη ακταιωρός (ML) τύπου FAIRMILE ‘B’, μία από τις 15 παρεμφερείς ακταιωρούς που παραχωρήθηκε στην Ελλάδα από το Βρετανικό Ναυτικό το 1945 (δανεισμός). Παρελήφθη στις 23 Μαΐου 1945.

Είχε δυνατότητα εκτέλεσης παρακτίου αλιείας αγκυροβολημένων ναρκών. Χρησιμοποιήθηκε εκτεταμένα κατά τη διάρκεια του εμφυλίου καθώς και στις επιχειρήσεις καθαρισμού από νάρκες των ελληνικών θαλασσών.

Επεστράφη στη Βρετανία το 1952.

Ιδίου τύπου πλοία ήταν και τα: Τήλος, Κως ΙΙΙ, Κάσος ΙΙ, Καστελόριζο, Δομοκός, Κάρπαθος Ι, ‘Δοξάτο’, ‘Δράμα’, 'Ελεύθερον’, ‘Χάλκη Ι’, 'Καρπενήσι’, ‘ΤΣΑΤΑΛΤΖΑ’, ‘Καλαμπάκα’ και ‘Νίσυρος ΙΙ'

Από τα σκάφη αυτά τα : 'Τήλος’, ‘Κως ΙΙΙ’, ‘Κάσος ΙΙ', ‘Δομοκός’, ‘Καστελόριζο’ και ‘Κάρπαθος Ι’, επεστράφησαν κατά τα έτη 1951-1952. Τα : ‘ΔΟΞΑΤΟ’, ‘Δράμα’, 'Ελεύθερον’, ‘Χάλκη Ι’, 'Καρπενήσι’ και ‘ΤΣΑΤΑΛΤΖΑ’ επεστράφησαν κατά τα έτη 1959-1960. Τα : ‘Καλαμπάκα’και ‘Νίσυρος ΙΙ' επεστράφησαν το 1964.

Παραπομπές
----------

1. ↑  «τύπου Fairmille B». *ΑΡΗΣ - ΟΙ ΕΛΛΗΝΙΚΕΣ ΕΝΟΠΛΕΣ ΔΥΝΑΜΕΙΣ ΔΙΑ ΜΕΣΟΥ ΤΩΝ ΑΙΩΝΩΝ*. Ανακτήθηκε στις 29 Ιουλίου 2020.
2. ↑  «ΔΟΛΙΑΝΑ (A/K-295)». *ΑΡΗΣ - ΟΙ ΕΛΛΗΝΙΚΕΣ ΕΝΟΠΛΕΣ ΔΥΝΑΜΕΙΣ ΔΙΑ ΜΕΣΟΥ ΤΩΝ ΑΙΩΝΩΝ*. Ανακτήθηκε στις 29 Ιουλίου 2020.
Ο Αμπντουλάχ Οτσαλάν, ιδρυτής της ιδεολογίας
Ο **δημοκρατικός συνομοσπονδισμός**, επίσης γνωστός ως **δημοκρατικός φεντεραλισμός**, είναι ελευθεριακό σοσιαλιστικό πολιτικό σύστημα που αναπτύχθηκε από τον Αμπντουλάχ Οτζαλάν, ο οποίος επηρεάστηκε από τις ιδέες του Μάρεϋ Μπούκτσιν (τον οποίο και θεωρεί δάσκαλό του) και τις μελέτες του στον κλασικό αναρχισμό και τους θεωρητικούς του.

Τον δημοκρατικό συνομοσπονδισμό τον περιγράφει ως "ανοιχτό προς άλλες πολιτικές ομάδες και παρατάξεις" και ως "ευέλικτο, πολυπολιτισμικό, αντιμονοπωλιακό και προσανατολισμένο στη συναίνεση". Ο δημοκρατικός συνομοσπονδισμός οικοδομείται και εξελίσσεται συνέχεια στην Ροζάβα, όπως και σε άλλες περιοχές της Μ. Ανατολής.

Ιστορία
-------

Ο Οτσαλάν, ο οποίος είναι o ιδεολογικό-φιλοσοφικός ηγέτης του Κουρδικού Εργατικού Κόμματος, ίδρυσε αυτή την ιδεολογία ενώ ήταν στη φυλακή. Ενώ αρχικά ήταν μια μαρξιστική-λενινιστική οργάνωση, η οργάνωση άλλαξε τις απόψεις τους καθώς ο Οτσαλάν άρχισε να συμφωνεί με τον Μάρεϋ Μπούκτσιν και να ενσωματώνει κάποια από την ιδεολογία του. Προς το τέλος της ζωής του, ο Μπούκτσιν απογοητεύθηκε από τα ολοένα και πιο απολιτικά στοιχεία του σύγχρονου αναρχικού κινήματος και ανέπτυξε αντί αυτού τον ελευθεριακό κοινοτισμό. Οι κεντρικοί πυλώνες του δημοκρατικού συνομοσπονδισμού είναι η γυναίκα, η κοινωνική οικολογία και η άμεση δημοκρατία.

Σύμφωνα με τον Οτσαλάν, η ιδεολογία του έχει τις ρίζες της στη συμμετοχική δημοκρατία και την αυτονομία σε τοπικό επίπεδο.

> Όσο ισχυρότερη είναι η συμμετοχή, τόσο ισχυρότερη είναι αυτή η δημοκρατία. Ενώ το έθνος-κράτος είναι σε αντίθεση με τη δημοκρατία, και μάλιστα το αρνείται, ο δημοκρατικός συνομοσπονδισμός αποτελεί μια συνεχή δημοκρατική διαδικασία.
> 
> 
>

Πολιτικό πρόγραμμα
------------------

Οι υποστηρικτές του δεν βλέπουν την επαναστατική ανατροπή ενός κράτους ως έναν τρόπο δημιουργίας μιας βιώσιμης αλλαγής. Αντίθετα, τα κοινωνικά ζητήματα και τα ζητήματα που αφορούν την ελευθερία και τη δικαιοσύνη πρέπει να επιλυθούν με μια δημοκρατική-συνομοσπονδιακή διαδικασία. Εάν ένα έθνος-κράτος επιλέξει να προχωρήσει στην επίθεση, ωστόσο, οι οπαδοί μπορεί να αντισταθούν στην αυτοάμυνα της δημοκρατικής συνομοσπονδίας (όπως οι Μονάδες Προστασίας του Λαού, YPG).

Η ιδεολογία γνώρισε μια κάθετη αύξηση του ενδιαφέροντος, καθώς υποστηρικτές του δημοκρατικού συνομοσπονδισμού, όπως το YPG στη σύγκρουση στη Ροζάβα, έλαβαν μέρος στην καταπολέμηση της ISIS.

Δείτε επίσης
------------

* Άμεση δημοκρατία
* Ροζάβα

Παραπομπές
----------

1. ↑
2. ↑  Öcalan, Abdullah."Democratic Confederalism. Transmedia Publishing Ltd. 2011. p. 21.
3. ↑  "The new PKK: unleashing a social revolution in Kurdistan" in RoarMag.org
4. ↑  «Anarchists vs. ISIS: The Revolution in Syria Nobody's Talking About». Ανακτήθηκε στις 29 Νοεμβρίου 2015.
5. ↑  Öcalan, Abdullah."Democratic Confederalism. Transmedia Publishing Ltd. 2011. p. 26-27.
6. ↑  OCALAN, ABDULLAH. «ΔΗΜΟΚΡΑΤΙΚΟΣ ΣΥΝΟΜΟΣΠΟΝΔΙΣΜΟΣ» (PDF).
7. ↑  Öcalan, Abdullah."Democratic Confederalism. Transmedia Publishing Ltd. 2011. p. 32.
8. ↑  "After Kobani victory, Kurds expand fight against ISIS"
Ο **Παναθηναϊκός αμφορέας του Κλεοφράδη με αριθμό F 277**, του 500 π.Χ. περίπου, βρίσκεται στο Μουσείο του Λούβρου (Τμήμα Ελληνικών, Ετρουσκικών και Ρωμαϊκών Αρχαιοτήτων, Sully, πρώτος όροφος, δωμάτιο 43, εκθετήριο 7), μέρος της συλλογής Campana.

Ιστορικό του ευρήματος
----------------------

Βρέθηκε στην Ετρουρία και αγοράστηκε το 1861.

Περιγραφή
---------

Στην πρόσθια όψη εικονίζεται η θεά Αθηνά Πολιάς κρατώντας ασπίδα και δόρυ. Πλαισιώνεται από κίονες με αλέκτωρες. Επειδή δεν σώζεται όλη η επιφάνεια της πλευράς αυτής (η ασπίδα λείπει στο μεγαλύτερο μέρος της), φαίνεται ένα μικρό κομμάτι του φτερού του Πήγασου στην ασπίδα της (χαρακτηριστικό του Κλεοφράδη). Τα χέρια, το πρόσωπο και μέρος του σώματος είναι αποκαταστημένα. Το ένδυμά της είναι διακοσμημένο με σβάστικες και αστέρια. Η μεγάλη αιγίδα καλύπτει τη ζώνη. Φέρει την επίσημη επιγραφη «*ΤΟΝ ΑΘΕΝΕΘΕΝ ΑΘΛΟΝ*» των Παναθηναϊκών αμφορέων.

Στην οπίσθια όψη εικονίζονται τρεις πορφυροπώγωνοι δρομείς προς τα δεξιά. Ένας από αυτούς προπορεύεται και ρίχνει τη ματιά του προς τα πίσω για να δει τους ανταγωνιστές του, που ακολουθούν σώμα με σώμα. Κοντά στο κεφάλι του ενός είναι σκαλισμένη η μεταγενέστερη ετρουσκική επιγραφή «*ANIQVΣ*».

Χρονολόγηση
-----------

Ο Παναθηναϊκός αμφορέας του Κλεοφράδη με αριθμό F 277 στο Λούβρο θεωρείται έργο του 500 π.Χ.

Πηγές
-----

* Γκέοργκ φον Μπράουχιτς (1885-1940) (1910). *Die panathenäischen Preisamphoren*. Λειψία: Teubner. σελίδες 24. Ανακτήθηκε στις 5 Ιουνίου 2011.

Εξωτερικοί σύνδεσμοι
--------------------

|  |  |
| --- | --- |
| εικονίδιο αρχαιολογία | Πύλη αρχαιολογία |

* Παρουσίαση του Αμφορέα από το Μουσείο του Μούβρου
	+ Η μπροστινή πλευρά του αμφορέα από το Μουσείο του Λούβρου: Η Αθηνά
	+ Η πίσω πλευρά του αμφορέα (οι δρομείς) - Μουσείο του Λούβρου

Παραπομπές
----------

1. ↑  «Campana collection, Beazley». Αρχειοθετήθηκε από το πρωτότυπο στις 20 Μαΐου 2012. Ανακτήθηκε στις 12 Απριλίου 2012.
2. ↑  Πληροφορίες για τον αμφορέα από το Μουσείο του Λούβρου
3. ↑  Ancient Greek Athletics, Stephen G. Miller, Yale University Press, 2006, σελ. 32
4. ↑  Beazley, ABV, 404, 15
Ο **Παναθηναϊκός αμφορέας** του 321-320 π.Χ. που φιλοξενείται στο Μουσείο του Λούβρου με αριθμό καταλόγου MNB 3223 βρέθηκε στη Λέσβο και αγοράστηκε για το μουσείο το 1881.

Περιγραφή
---------

Στην έμπροσθεν όψη εικονίζεται η θεά Αθηνά Πολιάς με πλατύ θώρακα με ασπίδα και δόρυ προς τα δεξιά. Περιστοιχίζεται από δύο κίονες δωρικού ρυθμού Νίκες που είναι στραμμένες προς την Αθηνά και κρατούν κλάδο ελιάς. Πριν από τον αριστερό κίονα διαβάζουμε την επιγραφή «ΤΟΝ ΑΘΕΝΕΘΕΝ ΑΘΛΟΝ», ενώ μετά τον δεξιό κίονα μνημονεύεται ο «ΗΓΗΣΙΑΣ ΑΡΧΩΝ». 

Στην όπισθεν όψη εικονίζεται στιγμιότυπο από το αγώνισμα της πυγμαχίας. Δύο γυμνοί άμουσοι αθλητές αγωνίζονται αντιμέτωποι και κρατούν τις πυγμές στο ύψος του κεφαλιού. Αριστερά στέκει ένας βραβέας που κρατάει κλαδί από φοίνικα.

Ιστορική τοποθέτηση
-------------------

Από τον 4ο αιώνα π.Χ. και μετά συναντάμε την επιγραφή του άρχοντα που κυβερνούσε την Αθήνα κατά την συγκομιδή της ιερής ελιάς, από την οποία γίνονταν το λάδι έπαθλο των Παναθηναίων. Ο Ηγησίας υπηρέτησε την περίοδο 321-320 π.Χ. και χρονολογεί την κατασκευή του αμφορέα ετούτου στο πρώτο έτος της 114ης Ολυπιάδας. Ο αμφορέας είναι από το ίδιο εργαστήρι όπως και ο Αμφορέας του Κηφισόδορου.

Πηγές
-----

* Γκέοργκ φον Μπράουχιτς (1885-1940) (1910). *Die panathenäischen Preisamphoren*. Λειψία: Teubner. σελίδες 67. Ανακτήθηκε στις 25 Νοεμβρίου 2011.

Εξωτερικοί σύνδεσμοι
--------------------

|  |  |
| --- | --- |
| εικονίδιο αρχαιολογία | Πύλη αρχαιολογία |

* Παρουσίαση του αμφορέα από το Μουσείο του Λούβρου
Ο **Παναθηναϊκός αμφορέας του Νικόδημου** που φιλοξενείται στη συλλογή του Μουσείου Γκέτι με αριθμό ευρετηρίου 93.AE.55 είναι έπαθλο των αρχαίων Παναθηναίων.

Περιγραφή
---------

Η όψη εικονίζει την Πολιάδα Αθηνά που κραδαίνει το δόρυ της προς τα δεξιά. Στο αριστερό χέρι κρατάει ασπίδα. Η Αθηνά πλαισιώνεται από δύο κίονες με ακάνθους. Στην κορυφή των κιόνων στέκουν δύο Νίκες στραμμένες προς την Αθηνά. Ο αμφορέας φέρει την επίσημη επιγραφή «ΤΟΝ ΑΘΕΝΕΘΕΝ ΑΘΛΟΝ» και την υπογραφή του κεραμέα, «ΝΙΚΟΔΗΜΟΣ ΕΠΟΙΕΣΕΝ». Η οπίσθια πλευρά εικονίζει μια Νίκη που στεφανώνει έναν νικητή του αγώνα της πυγμαχίας.

Η οπίσθια πλευρά του αμφορέα: μια Νίκη που στεφανώνει έναν νικητή του αγώνα της πυγμαχίας

Ιστορική τοποθέτηση / δημιουργοί
--------------------------------

Με βάση την αγγειογραφία της πρόσθιας όψης το αγγείο χρονολογείται ακριβώς στο έτος 363-362 π.Χ. Οι μελετητές αποδίδουν τη ζωγραφική του αμφορέα στον Ζωγράφο της γαμήλιας πομπής, ενώ ο κεραμέας που υπογράφει ήταν ο Νικόδημος.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Παναθηναϊκός αμφορέας (Μουσείο Γκέτι αρ. 93.AE.55)** |


|  |  |
| --- | --- |
| εικονίδιο Αρχαιολογία | Πύλη Αρχαιολογία |

* Παρουσίαση του αμφορέα στο μουσείο
Η επαρχία της Αλμερία στην Ισπανία
Η **Επαρχία της** **Αλμερίας** (ισπανικά: Provincia de Almería) είναι μία από τις οκτώ επαρχίες της Αυτοδιοίκητης Περιφέρειας της Ανδαλουσίας στην Ισπανία. Είναι η πιο ανατολική επαρχία της Περιφέρειας· βόρεια και βορειοανατολικά συνορεύει με τη Μούρθια, νότια και νοτιοανατολικά βρέχεται από τη Μεσόγειο και δυτικά και βόρεια με την επαρχία της Γρανάδας. Έχει εμβαδό 8.774 χμ² και συνολικό πληθυσμό 701.688 κατοίκους (2015). Πρωτεύουσά της είναι η ομώνυμη πόλη.

Φυσική γεωγραφία
----------------

### Μορφολογία

Η επαρχία κυριαρχείται από τις απολήξεις της Πενιβαιτικής οροσειράς, στις οποίες εντάσσεται και μέρος της οροσειράς Σιέρρα Νεβάδα, που δημιουργούν ένα εμπόδιο επικοινωνίας τόσο στο εσωτερικό της λόγω της διαμόρφωσης κοιλάδων με κατεύθυνση κυρίως από δυτικά προς ανατολικά. Οι κοιλάδες αυτές φιλοξενούν τα σύντομα ποτάμια της επαρχίας, εκ των οποίων τα σημαντικότερα είναι ο Αλμανθόρα και ο Ανταράξ. Συνολικά έχει 219 χιλιόμετρα ακτής.

Πολύ γνωστοί τουριστικοί προορισμοί είναι οι εθνικοί δρυμοί της Σιέρρα Νεβάδα και του ακρωτηρίου Γκάτα.

Ιστορία
-------

Η επαρχία της  με τα σημερινά της όρια προέκυψε από την διοικητική διαίρεση του Χαβιέρ ντε Μπούργος το 1833.

Ανθρωπογεωγραφία
----------------

### Δήμοι με πάνω από 20.000 κατοίκους

| Δήμος | Πληθυσμός |
| --- | --- |
| Αλμερία | 193.351 |
| Ροκέτας δελ Μαρ | 91.682 |
| Ελ Εχίδο | 84.144 |
| Νίχαρ | 29.284 |
| Άδρα | 24.512 |
| Μπίκαρ | 23.656 |

Παραπομπές
----------

1. ↑   ine.es, Cifras oficiales de población resultantes de la revisión del Padrón municipal a 1 de enero 2014

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αλμερία (επαρχία)** |

* Επίσημη ιστοσελίδα του Επαρχιακού Συμβουλίου της Χαέν

  


|  |  |  |  |
| --- | --- | --- | --- |
| 

| π • σ • ε
Επαρχίες της Ισπανίας |
| --- |
|  |
| 
* Άβιλα
* Α Κορούνια/Λα Κορούνια
* Άλαβα
* Aλικάντε
* Αλμερία
* Αλμπαθέτε
* Αστούριες
* Βαγιαδολίδ
* Βαλεαρίδες Νήσοι
* Βαλένθια
* Βαρκελώνη
* Βισκαϊκή
* Γκιπούθκοα
* Γουαδαλαχάρα
* Γρανάδα
* Ζιρόνα
* Θαμόρα
* Θέουτα
* Θιουδάδ Ρεάλ
* Κάθερες
* Κάδιθ
* Κανταβρία
* Καστεγιόν
* Κόρδοβα
* Κουένκα
* Λας Πάλμας
* Λεόν
* Λιέιδα
* Λούγο
* Mαδρίτη
* Μάλαγα
* Μελίγια
* Mούρθια
* Μπαδαχόθ
* Μπούργος
* Ναβάρρα
* Ουέλβα
* Ουέσκα
* Oρένσε / Ουρένσε
* Παλένθια
* Ποντεβέδρα
* Λα Ριόχα
* Σαλαμάνκα
* Σαραγόσα
* Σεγόβια
* Σεβίλλη
* Σόρια
* Ταρραγόνα
* Σάντα Κρουθ της Τενερίφης
* Tερουέλ
* Tολέδο
* Χαέν
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 127834651
* LCCN: n80001097
* GND: 4084988-0
* BNF: cb11956789v (data)
* NKC: xx0115487

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Ισπανία
 |

 |
| Δολάριο |
| --- |
| Χώρα: | Νέα Ζηλανδία Νέα Ζηλανδία , Νήσοι Κουκ Νήσοι Κουκ , Νιούε Νιούε ,  Νήσοι Πίτκαιρν ,  Τοκελάου |
| Υποδιαίρεση: | 100 λεπτά (*cents*) |
| Κωδικός ISO 4217: | NZD |
| Συντομογρ.: | NZ$ |
|

Το **δολάριο** (νομισματικός κωδικός **NZD**) είναι το νόμισμα της Νέας Ζηλανδίας. Κυκλοφορεί επίσης στα Νησιά Κουκ (βλέπε και Δολάριο των Νήσων Κουκ), Νιούε, Τοκελάου και νησιά Πίτκαιρν.

Κανονικά συντομογραφείται με το σύμβολο του δολαρίου *$* ή εναλλακτικά με το *NZ$* για να γίνεται διάκριση από όλα τα νομίσματα που ονομάζονται δολάριο. Πολλές φορές ονομάζεται «κίουι» («Kiwi (dollar)») και υποδιαιρείται σε 100 σεντς (cents). 

Τα Νησιά Πίτκαιρν για λόγους διοίκησης χρησιμοποιεί αυτά τα νομίσματα: Αυστραλιανό δολάριο, δολάριο Νέας Ζηλανδίας, Δολάριο του Καναδά, Δολάριο των ΗΠΑ, λίρα Αγγλίας και ευρώ.

Από τεχνική άποψη, τα νησιά Πίτκερν δεν έχουν νόμισμα. Όλες οι άλλες χώρες χρησιμοποιούν το νεοζηλανδικό δολάριο βάσει διατάγματος.

Ιστορία
-------

To 1967 το δολάριο αντικατέστησε τη λίρα της Νέας Ζηλανδίας σε ισοτιμία των δολαρίων προς λίρα. Η αρχική «κλειδωμένη» ισοτιμία έναντι του αμερικανικού δολαρίου ήταν 1,39 δολάρια ΗΠΑ προς 1 νεοζηλανδικό δολάριο. Στις 21 Νοεμβρίου η ισοτιμία αυτή άλλαξε στα 1,12 αμερικανικά δολάρια προς 1 νεοζηλανδικό δολάριο.

Νέα υποτίμηση έγινε το 1971 έναντι της βρετανικής λίρας σε μεγαλύτερο βαθμό

Το καλοκαίρι του 2007 το δολάριο ήταν ίσο με 0,8103 αμερικανικά δολάρια.

Κέρματα
-------

Το 1967 κυκλοφόρησαν κέρματα σε αξίες των 1, 2, 5, 10, 20 και 50 σεντς. Όλα τα κέρματα φτιάχτηκαν από χαλκονικέλιο, με εξαίρεση αυτά του 1 και των 2 λεπτών Τα κέρματα έχουν επάνω το πορτρέτο της Ελισάβετ Β΄ του Ηνωμένου Βασιλείου. Σταδιακά αποσύρθηκαν από την κυκλοφορία τα κέρματα των 5 σεντ.

Σήμερα κυκλοφορούν κέρματα των 10, 20, 50 σεντ και του 1 και των 2 δολαρίων.

Τραπεζογραμμάτια
----------------

Το 1967 η Αποθεματική Τράπεζα της Νέας Ζηλανδίας κυκλοφόρησε χαρτονομίσματασε αξίες των 1, 2, 5, 10, 20 και 100 δολαρίων. Ακολούθησαν τα χαρτονομίσματα των 50 δολαρίων το 1983, ενώ σταμάτησαν να κυκλοφορούν τα τραπεζογραμμάτια του 1 και των 2 δολαρίων από το 1991. Οι δύο πρώτες σειρές των χαρτονομισμάτων (1967-81 και 1981-92) διέφεραν μόνο στο ότι το πορτρέτο της Βασίλισσας απεικονιζόταν στην εμπρόσθια όψη. Οι πίσω όψεις απεικόνιζαν ενδημικά πουλιά και φυτά. Από το 1992 κυκλοφόρησε νέα σειρά τραπεζογραμματίων. Με εξαίρεση το χαρτονόμισματων 20 δολαρίων, τα νέα νομίσματα δεν είχαν επάνω το πορτρέτο της Ελισάβετ. Ωστόσο αν τα έβλεπε κανείς στο φως, τα χαρτονομίσματα έφεραν όλα το περίγραμμα της Βασίλισσας.

Από το 1999 άρχισαν να κυκλοφορούν πολυμερικά χαρτονομίσματα. Το [2000]] τυπώθηκε αναμνηστικό χαρτονόμισμα των 20 δολαρίων, με αφορμή την είσοδο στη νέα χιλιετία.

Παραπομπές
----------

1. ↑  Παγκόσμια Οικονομικά Στοιχεία. «New Zealand Dollar (USD per NZD)». Αρχειοθετήθηκε από το πρωτότυπο στις 29 Σεπτεμβρίου 2007. Ανακτήθηκε στις 21 Μαΐου 2007.

Εξωτερικοί σύνδεσμοι
--------------------

* Αποθεματική Τράπεζα Νέας Ζηλανδίας Αρχειοθετήθηκε 2018-03-17 στο Wayback Machine.
* Τα τραπεζογραμμάτια της Νέας Ζηλανδίας (Αγγλικά) (Γερμανικά) (Γαλλικά)
Αλώνισμα φάβας στη Σαντορίνη με χρήση αλόγων
Το **αλώνι** είναι στρογγυλός επίπεδος χώρος που χρησιμοποιείται για το αλώνισμα (δηλ. τον διαχωρισμό του καρπού από τα άχυρα) των δημητριακών (σιτάρι, κριθάρι, κ.λπ.). Περικλείεται από όρθιες ορθογώνιες πέτρινες πλάκες ύψους 50 εκατοστών ή ξερολιθιά (πέτρες κτισμένες χωρίς πηλό). Το δάπεδό του είναι κατάλληλα διαμορφωμένο ώστε να είναι ίσιο και σκληρό, επί του οποίου πορεύονται τα παραγωγικά ζώα όπως βόδια ή άλογα πατώντας και αλωνίζοντας τα δημητριακά.

Περιγραφή
---------

Τα αλώνια κατασκευάζονται σε ανοιχτά μέρη, υψώματα ή ρεματιές, σε μέρη δηλαδή όπου φυσάει δυνατός αέρας και βοηθάει στο λίχνισμα.

*Αλώνι στην εξοχή*, πίνακας του 1915, Πινακοθήκη Τρετυακόφ, Μόσχα
Αμέσως μετά τον θερισμό οι αγρότες μεταφέρουν τα δεμάτια στο αλώνι. Τα απλώνουν κυκλικά στον χώρο, αφήνοντας το κέντρο του κύκλου κενό. Στη συνέχεια με ένα γάιδαρο ή βόδι, στο οποίο έχουν εφαρμόσει τον βολόσυρο (ξύλινη επίπεδη και μακρόστενη πλατφόρμα η οποία στο κάτω μέρος έχει μεταλλικά πριόνια) και με ένα άτομο το οποίο στέκεται όρθιο στον βολόσυρο και καθοδηγεί τα ζώα, ξεκινά το αλώνισμα. Ένα άλλο άτομο με το δικράνι (εργαλείο παρόμοιο με τσουγκράνα) ανακατεύει τα σπαρτά και τα σπρώχνει κάτω από τον βολόσυρο. Όταν ολοκληρωθεί το αλώνισμα ξεκινά το λίχνισμα. Με χρήση φτυαριών τινάζονται τα αλωνισμένα άχυρα ψηλά και ο αέρας ξεχωρίζει τον καρπό από τα άχυρα. Μετά τοποθετείται ο καρπός στα τσουβάλια και μεταφέρεται στον μύλο, ενώ τα άχυρα μετατρέπονται σε αχυρόμπαλες και αποθηκεύονται για το τάισμα των ζώων. Στην όλη διαδικασία χρησιμοποιούνται διάφορα εργαλεία όπως βολίστη (κόσκινο με μεγάλες στρογγυλές τρύπες), φτυάρι, σκούπες, κουβάδες, ζευγατικά.

Παραπομπές
----------

1. ↑  «Λεξικό της κοινής νεοελληνικής». *www.greek-language.gr*. Ανακτήθηκε στις 27 Νοεμβρίου 2017.
2. ↑  «Αλώνι». *ΑΡΓΟΛΙΚΗ ΑΡΧΕΙΑΚΗ ΒΙΒΛΙΟΘΗΚΗ ΙΣΤΟΡΙΑΣ ΚΑΙ ΠΟΛΙΤΙΣΜΟΥ*. 2013-02-04.. Ανακτήθηκε στις 2017-11-27.

Δείτε επίσης
------------

* Αγροστρωτήρας
* Αλωνιστική μηχανή
* Θεριζοαλωνιστική μηχανή
* Λιχνιστική μηχανή

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αλώνι** |


|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **αλώνι**  |

* Θερισμός του ρυζιού στο Αγρίνιο, 1954 - youtube.com
* Αλώνισμα με αλωνιστική μηχανή - youtube.com
Ο **Όσιος Αλώνιος** ήταν ονομαστός κατά την εποχή του ασκητής της πρωτοχριστιανικής εποχής, ο οποίος έζησε και ασκήτευσε στην έρημο. Αναφέρεται και ως «Αββάς Αλώνιος», δηλαδή ως ηγούμενος μοναστηριού. Το τέλος της ζωής του ήταν γαλήνιο και σε μεγάλη ηλικία. Δεν διασώζονται περισσότερα στοιχεία σχετικώς με τον βίο του, μόνο ορισμένα αποφθέγματά του, που είναι καταγεγραμμένα στον *Ευεργετινό*

Φαίνεται ότι ήταν ένας από τους εξαίρετους στην αρετή ασκητές της ερήμου. Συνακόλουθα, αναγνωρίσθηκε ως άγιος από την Ορθόδοξη Χριστιανική Εκκλησία και η μνήμη του εορτάζεται στις 4 Ιουνίου. Εν είδει κοντακίου του Αγίου, σώζεται το ακόλουθο δίστιχο:

«Ψυχών γεωργόν Aλώνιος ηδύνει,  

Ψυχής άλωνι θεις καλών θημωνίαν.»

Δείτε επίσης
------------

* Πατέρες της Ερήμου

Παραπομπές
----------

1. ↑  «Αββάς Αλώνιος» στο *orthodoxfathers.com*
2. ↑  Παύλου του Ευεργετινού: *Συναγωγή των θεοφθόγγων ρημάτων και διδασκαλιών των Αγίων και Θεοφόρων Πατέρων από πάσης γραφής θεοπνεύστου συναθροισθεΐσα*, έκδ. 1783, τόμ. Δ΄, σσ. 265, 282

Πηγές - εξωτερικοί σύνδεσμοι
----------------------------

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 587
* Ο Όσιος Αλώνιος στον *Ορθόδοξο συναξαριστή*
To  **δολάριο** (*dollar* , κωδικός *BZD*) είναι το νόμισμα της Μπελίζ από το 1885. Κανονικά γράφεται σύντομα με το γνωστό σύμβολο του δολαρίου (*$*) ή εναλλακτικά ως *BZ$* για να διακρίνεται από άλλες χώρες που έχουν ως νόμισμα το δολάριο. Υποδιαιρείται σε 100 σεντς (cents). Η «κλειδωμένη» ισοτιμία του έναντι του δολαρίου είναι 2 δολάρια της Μπελίζ προς 1 Δολάριο των ΗΠΑ (BZ$2 = US$1).

Ιστορία
-------

Τα πρώτα δολάρια που κυκλοφόρησαν στην τότε Βρετανική Ονδούρα ήταν τα ισπανικά δολάρια, τα οποία κυκλοφόρησαν την περίοδο από το 1765 ως το 1825 σε αξία των 6 σελλινιών και 8 πενών. Το 1825 εισήχθησαν τα βρετανικά κέρματα ως νόμισμα. Επίσης κυκλοφόρησε το Πέσο της Γουατεμάλας μαζί με τη στερλίνα σε αξία των 4 σελλινιών και 2 πενών. Το 1885 κυκλοφόρησαν τα πρώτα κέρματα του 1 σεντ και ακολούθησαν τα τραπεζογραμμάτια. Με την υποτίμηση της βρετανικής λίρας το 1949, προκλήθηκε ξαφνική αύξηση της αξίας του Δολαρίου της Βρετανικής Ονδούρας ως προς την πένα. Αυτό προκάλεσε αντιδράσεις και έφερε την υποτίμηση του Δολαρίου Βρετανικής Ονδούρας σε αξία των 70 σεντς ΗΠΑ. Το 1967 το Δολάριο της Βρετανικής Ονδούρας υποτιμήθηκε ως προς τη βρετανική λίρα στα 60 αμερικανικά σεντς. Το 1978 η ισοτιμία αντικαταστάθηκε με ισοτιμία προς το αμερικανικό δολάριο.

Κέρματα
-------

Κέρματα 1, 5, 10, 25, 50 σεντς και 1 δολαρίου, κατα σειρά.
Το 1885 εισήχθησαν χάλκινα κέρματα του 1 cent και ακολούθησαν ασημένια των 5, 10, 25 και 50 cents το 1894. Τα ασημένια νομίσματα των 5 σεντς αντικαταστάθηκαν με χαλκονικέλινα το 1907 και έπειτα με νικέλιο- σίδηρο το 1942. Τη δεκαετία του ' 50 τα ασημένια κέρματα των 25 , 50 και των 10 σεντς αντικαταστάθηκαν με χαλκονικέλινα. Τα κέρματα του 1 και των 5 σεντς από αλουμίνιο ήρθαν στην κυκλοφορία το 1976. Ένα δωδεκαγωνικό δολάριο κυκλοφόρησε το 1990.

Τραπεζογραμμάτια
----------------

Το 1894 εκδόθηκαν από την κυβέρνηση τραπεζογραμμάτια σε ονομαστικές αξίες του 1, 2, 5, 10, 50 και 100 δολαρίων. Έπειτα από το 1928 σταμάτησε η παραγωγή των χαρτονομισμάτων των 50 και 100 δολαρίων. Το 1952 εισήχθησαν τα τραπεζογραμμάτια των 20 δολαρίων. Το 1980 την έκδοση χαρτονομισμάτων ανέλαβε η αρμόδια Νομισματική Αρχή, με απόφαση της οποίας επανακυκλοφόρησε το χαρτονόμισμα των 100 δολαρίων. Το 1983 την έκδοση χαρτονομισμάτων ανέλαβε η Κεντρική Τράπεζα της Μπελίζ. Η παραγωγή των χαρτονομισμάτων των 50 δολαρίων ξανάρχισε το 1990, την ίδια χρονιά που το χαρτονόμισμα του 1 δολαρίου αντικαταστάθηκε με ένα κέρμα ίσης αξίας.

Εξωτερικοί σύνδεσμοι
--------------------

* Χαρτονομίσματα και κέρματα, Κεντρική Τράπεζα της Μπελίζ
Το Αλύς σε γραμματόσημο του 2018 της Κιργιζίας
Αθλητικό κέντρο "Αλύς" στη Κιργιζία
Το **Αλύς** (κιργιζικά: Алыш) είναι Τουρκικός όρος για τη Κεντροασιατική λαϊκή πάλη ή "πάλη ζώνης" που ρυθμίζεται από τη Διεθνή Ομοσπονδία Πάλης Ζωνών "Αλύς".

Το Αλύς είναι στυλ όρθιας πάλης. Οι μαχόμενοι φορούν παντελόνια, σακάκια και ζώνες, και θα πρέπει να κρατηθούν όρθιοι από τους αντιπάλους τους. Στόχος τους είναι να ρίξουν τους αντιπάλους τους επάνω στο χαλί. Το ρίξιμο δίνει βαθμολογίες μεταξύ 1 και 6, ανάλογα με το ποιο μέρος του αντιπάλου προσγειώνεται στο χαλί. Ο πρώτος παίκτης που κερδίζει 6 πόντους κερδίζει το παιχνίδι. Το αλύς αναγνωρίζεται παγκοσμίως από το σώμα που διέπει το άθλημα της πόλης, την Ενωμένη Παγκόσμια Πάλη, ως "αλύς πάλης".

Η ανάπτυξη της συμμετοχής των αθλητικών συλλόγων με την παράνομη διακίνηση ναρκωτικών στη Νότια Κιργιζία είναι σε μεγάλο βαθμό συνδεδεμένοι με την Διεθνή Ομοσπονδία Πάλης Αλύς και του πρώην προέδρου της Μπαγιαμάν Ερκινμπάγιεφ.
Ο Ερκινμπάγιεφ επίσης έγινε μέλος του κοινοβουλίου της Κιργιζίας το 2005. Δολοφονήθηκε το Σεπτέμβριο του ίδιου έτους.[1]

Δείτε επίσης
------------

* Κιοράς, ταταικό στυλ πάλης
* Κουράς, ουζμπεκικό στυλ πάλης
* Σιρούμ, κορεατικό στυλ πάλης

Παραπομπές
----------

1. ↑  A. Kupatadze (2008) "Criminal Networks in Georgia and Kyrgyzstan and Young Male Sportsmen", M. Demet Ulusoy (ed.), *Political violence, organized crimes, terrorism, and youth*, NATO, IOS Press, (ISBN 978-1-58603-903-5), p. 183
Το **δολάριο** (κωδικός *KYD*) είναι το νόμισμα των Νήσων Κέιμαν και βραχυγραφείται κανονικά με το γνωστό σήμα του δολαρίου *$*, ή εναλλακτικά με το *CI$* ώστε να διακρίνεται από άλλα νομίσματα του δολαρίου. Υποδιαιρείται σε 100 λεπτά (*cents*). Είναι το 10ο υπερτιμημένο νόμισμα στον κόσμο και το δολάριο με την υψηλότερη αξία από όλα τα άλλα δολάρια.

Ιστορία
-------

Το δολάριο κυκλοφόρησε για πρώτη φορά το 1972, αντικαθιστώντας το Δολάριο της Τζαμάικας, με το οποίο είχε ίση αξία. Τα δύο νομίσματα συνέχισαν να κυκλοφορούν από κοινού ως τις 31 Αυγούστου του 1972, όταν το νόμισμα της Τζαμάικας σταμάτησε να κυκλοφορεί μόνιμα. Η σταθερή ισοτιμία του Δολαρίου έναντι του Δολαρίου των ΗΠΑ είναι 1 Δολάριο των νησιών Κέιμαν = 1,2 αμερικανικά δολάρια από την 1η Απριλίου του 1974.

Κέρματα
-------

Το 1972 κυκλοφόρησαν κέρματα σε ονομαστικές αξίες των 1, 5, 10 και 25 cents. Τα περισσότερα κέρματα με εξαίρεση εκείνα που είναι μικρότερης αξίας, φτιάχτηκαν από χαλκονικέλιο. Το 1992 άλλαξε εκ νέου η σύνθεση των νομισμάτων.

Τραπεζογραμμάτια
----------------

Το 1972 η Νομισματική Επιτροπή των νησιών Κέιμαν εισήγαγε τραπεζογραμμάτια σε αξίες των 1, 5, 10 και 25 δολαρίων. Τα χαρτονομίσματα των 40 δολαρίων εισήχθησαν το 1981 και ακολούθησαν εκείνα των 100 δολαρίων το 1982 και των 50 δολαρίων το 1987. Το 1997 η έκδοση των χαρτονομισμάτων ανατέθηκε στην Νομισματική Αρχή των Κέιμαν (CIMA), η οποία τύπωσε χαρτονομίσματα των 1, 5, 10, 25, 50 και των 100 δολαρίων.

Παραπομπές
----------

1. ↑
2. ↑  Νομισματική Αρχή των Κέιμαν (14 Δεκεμβρίου 2005). «The History of Cayman Islands Currency». Αρχειοθετήθηκε από το πρωτότυπο στις 22 Αυγούστου 2007. Ανακτήθηκε στις 17 Σεπτεμβρίου 2007.
Η δολίνη Crveno Jezero στην Κροατία
Η **δολίνη** στη γεωλογία είναι σχηματισμός κοιλώματος σε σχήμα λεκάνης, με κυκλικό ή ελλειπτικό σχήμα και ανήκει στις καρστικές μορφές. Οι δολίνες σχηματίζονται σε ανθρακικά ασβεστολιθικά ή δολομιτικά πετρώματα εξαιτίας της κατάρρευσης της οροφής υπογείων σπηλαίων ή της ασβεστολιθικής διάβρωσης από όμβρια ύδατα. Η δράση του νερού είναι κυρίως μηχανική και χημική. Η καρστική διάβρωση των ασβεστολίθων οφείλεται στην διαλυτική δράση του νερού, όταν περιέχει διοξείδιο του άνθρακος, [CaCO3+ CO2+ H2O -> Ca(HCO3)].

Οι δολίνες ποικίλουν σε μέγεθος από 1 έως 600 μέτρα, τόσο σε διάμετρο όσο και βάθος και ποικίλλουν σε μορφή από κοιλώματα εδάφους έως χάσματα. Σχηματίζονται σταδιακά ή αιφνίδια και απαντώνται σε όλον τον κόσμο. Στις 2 Ιουλίου 2015, επιστήμονες ανέφεραν ενεργά κοιλώματα που σχετίζονται με δολίνες από κατάρρευση στον κομήτη 67P/Τσουριούμοφ-Γκερασιμένκο και παρατηρήθηκαν από το Ροζέττα.

Παραπομπές-σημειώσεις
---------------------

1. ↑  «Δολίνη». ygeiaonline.gr. 25 Φεβρουαρίου 2012. Ανακτήθηκε στις 29 Μαΐου 2016.
2. ↑  Λυκούδη, Ε. (2005). «Καρστική διάβρωση - καρστικές μορφές» (PDF). Αρχειοθετήθηκε από το πρωτότυπο (PDF) στις 27 Μαρτίου 2014. Ανακτήθηκε στις 29 Μαΐου 2016.
3. ↑  Lard, L. Paull, C. & Hobson, B. (1995). «Genesis of a submarine sinkhole without subaerial exposure». *Geology* **23** (10): 949–951. doi:10.1130/0091-7613(1995)023<0949:GOASSW>2.3.CO;2. Bibcode: 1995Geo....23..949L. .
4. ↑  Kohl, Martin (2001). «Subsidence and sinkholes in East Tennessee. A field guide to holes in the ground» (PDF). State of Tennessee. Αρχειοθετήθηκε από το πρωτότυπο (PDF) στις 12 Οκτωβρίου 2013. Ανακτήθηκε στις 18 Φεβρουαρίου 2014.
5. ↑  Vincent, Jean-Baptiste (2 July 2015). «Large heterogeneities in comet 67P as revealed by active pits from sinkhole collapse». *Nature* **523**: 63–66. doi:10.1038/nature14564.. Ανακτήθηκε στις 2 July 2015.
6. ↑  Ritter, Malcolm (1 July 2015). «It's the pits: Comet appears to have sinkholes, study says». *AP News*.. Ανακτήθηκε στις 2 July 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Δολίνη** |

 
Η Βικιθήκη έχει το κείμενο της *Encyclopædia Britannica*, 11η έκδοση (1911), για το λήμμα ***Swallow-hole***.
* US Geological Survey Water Science School page about sinkholes
* *Daily Telegraph* slide show of 31 sinkholes Αρχειοθετήθηκε 2014-08-22 στο Wayback Machine.
* Video of Sinkhole forming in Texas (8 May 2008)
* Google map of deepest "hole" for each state (Andy Martin)
* Tennessee sinkholes 54,000+ sinkholes
* James, Vincent (18 February 2014). «What are sinkholes, how do they form and why are we seeing so many?». The Independent.co.uk.. Ανακτήθηκε στις 19 February 2014.